**Tildelingskriterium – etisk forsvarlig produksjon i forsyningskjedene**

Operatøren skal i tilbudet oppgi hvilke leverandørkjeder som kan skape utfordringer, og som særskilt skal følges opp. Oppdragsgiver vil særlig vektlegge leverandørkjeden for leveranse av bussene (inkludert batteri) som operatøren vil benytte i kontrakten, men tilbyder vil også kunne få uttelling ved å peke på og angi tiltak for oppfølging av andre relevante forsyningskjeder.

Det vil bli gitt uttelling for beskrivelse av oppfølgingen av de konkrete leverandørkjedene. Eksempelvis for leverandørkjeden for buss, med en angivelse av hvordan man har valgt ut og vil følge opp produksjon av bussene og innsatsfaktorene i bussene ned til råvarene.

**Momenter som vil bli vektlagt ved vurderingen av operatørens forsyningskjeder**

|  |  |
| --- | --- |
| Momenter som vil bli vektlagt: | Ikke uttømmende liste over forhold som vil bli vurdert: |
| a)            Hvordan ansvarlighet er forankret i virksomhetens retningslinjer som vil bli fulgt for denne kontrakten | * CoC som gjøres gjeldende for denne kontrakten på minst samme nivå som Ruters CoC
* En beskrivelse av hvordan CoC-kravene vil videreformidles til underleverandører som er relevante for denne kontrakten
* En beskrivelse av hvordan arbeidet med og ansvaret for gjennomføring av CoC vil organiseres i bedriften for denne kontrakten
* Det fremgår hvordan ledelsen og styret er involvert, og at de har det overordnede ansvaret
 |
| b)           Kartlegge og vurdere faktiske og potensielle negative konsekvenser for grunnleggende menneskerettigheter og anstendige arbeidsforhold for de aktuelle leverandørkjedene i denne kontrakten. | * Beskrevet et risikobilde (temaer og alvorlighetsgrad) for kontraktens leverandørkjeder; hvor det:
	+ I hovedtrekk er beskrevet hvordan risikoanalysen for gjeldende kontrakt er gjennomført
	+ I hovedtrekk er beskrevet tilbyders (potensielle) rolle i relasjon til de ulike risikoelementene som er identifisert for kontrakten (Kan forårsake/ Kan medvirke til/ Kan bli direkte forbundet med)
 |
| c)            Iverksette egnede tiltak for å stanse, forebygge eller begrense negative konsekvenser for denne kontrakten basert prioriteringene og vurderingene etter bokstav b | * Metode for å identifisere forbedringstiltak ved brudd på CoC knyttet til denne kontrakten; hvor det:
	+ I hovedtrekk er beskrevet hvordan berørte interessenter/parter kan varsle/klage til virksomheten ved brudd på CoC knyttet til denne kontrakten
 |
| d)           Følge med på gjennomføring og resultater av tiltak etter bokstav c | * Beskrevet sitt overvåkningsregime for å fange opp brudd på CoC knyttet til denne kontrakten
 |
| e)           Kommunisere med berørte interessenter og rettighetshavere om hvordan negative konsekvenser er håndtert etter bokstav c og d | * Beskrevet sine rapporteringsrutiner/ekstern kommunikasjon om etterlevelse av CoC og denne kontrakten
 |
| f)            Sørge for eller samarbeide om gjenoppretting og erstatning der dette er påkrevd. | * Beskrevet sin policy og sine rutiner for å bidra til gjenoppretting, om det avdekkes behov i forbindelse med gjennomføring av denne kontrakten
 |